CASA DRAGONULUI
- Doar unul! Atât! - Ajunge!
Priviți!
Dragonul trădător, Meleys!
Răpus la Refugiul Corbului de regele vostru!
Pentru Aegon!
Nu se poate...
A răpus un dragon.
Luați aminte, e un semn rău.
Rhaenyra va cere socoteală.
E o mârșăvie!
Nu înțeleg că am câștigat bătălia?
Curioasă izbândă.
Dacă asta a fost.
Priviți!
Dragonul trădător, Meleys!
Credeam că dragonii sunt zei.
Răpus la Refugiul Corbului de regele vostru!
E doar carne.
E în viață?
Alteța Sa rămâne deocamdată printre noi.
Fiul meu va pieri?
Mă tem că nu vă pot spune.
Acum scuzați-mă, Alteță, următoarele ore sunt critice.
Desigur.
Cineva va trebui să domnească în locul lui.
Ce s-a întâmplat?
Am cucerit castelul, cu prețul a circa 900 de vieți.
Asta am auzit.
Am lăsat o mică garnizoană să protejeze castelul și dragonul regelui.
Sunfyre a tras mult să moară.
Regele, ser Criston. Ce l-a doborât?
Alteța Sa a luptat vitejește.
Și Aemond?
Ce rol a jucat în asta?
Nu aș putea spune.
REFUGIUL CORBULUI
Cel mai mare dragon a fost ucis.
Criston Cole cutreieră Domeniile Coroanei fără nicio piedică.
Duskendale și Refugiul Corbului au căzut.
La sol avem doar oastea pe care nădăjduim să o adune Daemon.
Cel care ne-a părăsit, după o ciondăneală cu soția.
Ai ceva să-mi reproșezi, ser Alfred?
Loialitatea mea față de Alteța Sa e dovedită.
Loialitatea, poate.
Dar disponibilitatea de a-mi arăta respect în vreme de război?
Nu v-aș putea pune în veci la îndoială priceperea sau agerimea minții.
Doar că sexul mai blând
nu a fost la curent până acum cu strategiile de luptă.
Sau cu punerea lor în practică.
De când ne-am născut a domnit pacea. Ai cunoscut tot atâtea bătălii ca mine.
Trimite vorbă la Iazul Fecioarelor și Capul Ghearei Sfărâmate.
Să-și înarmeze garnizoanele și dați-le provizii sau arme,
dacă le lipsesc.
Aliații trebuie să fie pregătiți de un atac al lui Cole.
Trebuie să ripostăm pentru Refugiul Corbului și Duskendale.
Sunt pierdute. Dar Vhagar e vlăguită după o luptă atât de încrâncenată.
Dacă Aegon e mort, vom afla curând.
Ar fi o izbândă numai cu numele.
Curând vor înscăuna pe altul în locul lui.
A sosit vremea să acționăm.
Dacă atacăm Debarcaderul până li se reface dragonul...
Atunci eu însămi trebuie să-l atac.
Alteță, sunteți regina. Nici nu încape discuție.
Și ce sugerați să fac?
Jace?
Unde te duci?
La Harrenhal.
Să discut cu Daemon.
Rhaenys a pierit.
Trebuie să-i jure credință mamei și să-și declare poziția.
Și crezi că tu îl vei putea îmblânzi, când regina însăși nu a reușit?
Mama te lasă bucuroasă să pleci.
Ca iscoadă, la luptă,
în timp ce eu sunt silit s-o fac aici pe prințișorul cocoloșit.
E înjositor, Baela.
Nu face decât să te protejeze. Ești moștenitorul tronului.
Atunci trebuie să fiu văzut luptând pentru dreptul ei la tron și al meu.
Nu mai pot sta locului.
Trebuie să iau măsuri.
Neamul Frey.
Controlează trecătoarea de la Gemenii.
Bărbile-cărunte ale lui Cregan Stark se îndreaptă spre miazăzi.
Dacă oamenii lui ar avea un drum direct spre Ținuturile Riverane,
nu ar mai trebui să așteptăm inițiativa lui Daemon.
Voi trata cu casa Frey pentru trecătoare.
Nu îi va plăcea.
Atunci nu-i spune. Cel puțin nu înainte să plec.
E târziu, iar dragonul meu e flămând.
Nu aveți încotro, supuneți-vă.
Termenii sunt simpli, lord Bracken.
Leapădă-te de uzurpatorul Aegon, regele închipuit,
și jură-mi credință mie.
Altfel, casa îți va fi pârjolită.
Mai curând sunt lordul oaselor și tăciunilor
decât să plec capul dinaintea unui păgân Blackwood și a dragonului său tocmit.
Bracken e un neam izvorât din adâncul
celor șapte iaduri, Alteță.
Ar fi o favoare să le fac hatârul și să-i trimit de unde au venit.
Capul fratelui tău a ajuns întreg la tine, Willem?
Am auzit că l-au năpădit viermii.
O imagine pe cinste, lord Bracken,
dar mă tem că nu e un răspuns.
Alegem focul.
Nu credeam că sunt atât de dornici să moară.
Au ales. Trebuia să le fi făcut pe plac.
Îmi sunt de folos în viață. Am venit aici să adun oșteni, nu leșuri.
Acum vedeți cu ce se confruntă casa mea de generații întregi.
Sunt încăpățânați, de neînduplecat...
Mai curând pier decât să cedeze.
Exact genul de oameni de care am nevoie.
Cred că ar fi încă posibil să ne atingem amândoi țelurile.
Ne luptăm cu ei de veacuri.
Atunci ați putea încerca să mai lăsați lupta și...
să-i înduplecați.
În luptă sunt de neclintit.
Dar orice om are o slăbiciune.
Înseamnă că m-ai înțeles.
Coroana nu trebuie să fie văzută făcând anumite lucruri.
- Arată-le tot ce poate fi mai rău. - Vă slujesc cu credință, Alteță.
De-a lungul veacurilor,
nenumărate oștiri au fost spulberate
la Poarta mea Însângerată.
Mă asculți?
Milady?
Eyrie este de neînfrânt.
Doar dacă nu se abat asupra noastră din văzduh.
I-ai făgăduit reginei Rhaenyra 15.000 de oșteni...
În schimbul unui dragon care să ne apere.
Atunci ți-a oferit mai mult decât ai cerut. A trimis doi.
Amândoi proaspăt ieșiți din găoace.
Am câini de vânătoare mai fioroși.
Chiar și așa, sunt dragoni.
Nu-mi amintesc să fi precizat mărimea fiarei.
Mă întărâți, copilă,
când pâinea și adăpostul tău sunt la mila mea?
Dragonii vor crește.
- Cu timpul. - Nu am timp.
Nu-mi place să mă simt neputincioasă.
Nici mie.
Aceasta va fi odaia ta. Te aștept astă-seară la cină.
Condoleanțele mele pentru moartea bunicii tale.
Felul cum au vorbit azi la consiliul mic...
Vă socotesc vinovată pentru Rhaenys și dragonul ei?
Măcar de mi-ar spune așa. Îmi vorbesc pe ocolite, nu în față.
Mă numesc regină, dar vor să mă țină aici, captivă.
Își trădează propria meschinărie.
Nu îi pot învinovăți. Sunt suverană, nu pot face orice poftesc.
Iar războiul a fost dintotdeauna al bărbaților.
Sunteți urmașa la tron aleasă de Viserys.
Nu m-a pregătit pentru luptă.
Dacă aș fi fost bărbat și mi s-ar fi pus sabia în mână
încă de la primii pași...
În schimb, am fost paharnicul tatei, am învățat numele lorzilor și castelelor
de la Capătul Furtunii până la Gemeni,
dar nu și deosebirea dintre plăsea și mâner.
Iar ei știu asta.
Daemon, la fel.
Vă servim masa de seară aici, Alteță?
Nu acum!
Îi veți trimite vorbă?
Prea multă vreme, în el mi-am găsit forța.
Ce sunt, dacă trebuie să-i trimit rugăminți soțului meu?
Nu știu ce rol am de jucat, Mysaria.
Pe drumul meu nu s-a mai pășit.
Criston Cole a greșit...
când a plimbat capul dragonului pe străzi ca pe o pradă de război.
Oamenii văd un semn rău prevestitor.
Da, și eu.
Sunt speriați, merindele s-au împuținat, iar regele a căzut.
Își spun în șoaptă că pe vremea lui Viserys domnea pacea.
Dar șoaptele vor dărâma ziduri sau vor sfărâma scuturi?
Nu vă subestimați supușii.
Sunt mii și mii de oameni
care trăiesc în umbra Fortăreței Roșii, uitați, de prea multă vreme.
Crezi că vor veni de partea mea?
Pentru nemulțumiți, zvonurile sunt hrană.
Alteță!
Lăsați-i pe alții să facă tot ceea ce Alteța Sa nu poate.
Un război se poartă pe mai multe căi.
Gândul că zace pe un câmp, frântă printre dușmanii săi...
Ți-a povestit bunica ta despre noaptea în care a făcut-o pe Meleys a ei?
S-a furișat în Puțul Dragonului.
Îl cunoștea mai bine ca orice Înțelept. Se spune că vedea prin beznă.
Tata s-a înfuriat la culme. Era dragonul propriei mame.
Cea mai iute fiară cunoscută nu l-a acceptat,
ci și-a plecat capul în fața lui Rhaenys.
Era de nestăpânit.
În dragoste și la mânie.
Nu i-am fost mereu pe plac.
Dar... pentru ceea ce mi-a oferit la urmă,
îi sunt recunoscătoare.
Mi-aș dori să o fi cunoscut pe când era tânără.
Îi semeni mult în unele privințe.
Plecată dintre noi,
cred că trebuie să mă bazez pe tine.
Alteță?
Dă-i asta bunicului tău.
Nu vreau să rămân singură.
Daemon!
Ai fost mereu cel puternic.
Cel mai bun spadasin.
Călărețul neînfricat de dragoni.
Fratele tău putea dărui foarte multă iubire.
Dar îi lipsea constituția ta.
Viserys nu era vrednic de coroană.
Dar tu... Daemon, tu ești menit să o porți.
Ce bine ar fi fost dacă te-ai fi născut primul...
fiul meu preferat.
Rața nu vă e pe plac, Alteță?
Mai avem și gâscă, dacă doriți.
Gâsca e preferata mea.
Nu mi-e foame.
Spuneam că, în lumina veștilor negre de la Refugiul Corbului,
se pare că sorții s-au schimbat, fiecare tabără suferind pierderi grave,
și nu e limpede ce va urma.
E momentul prielnic să ne arătăm forța.
Cred că Willem Blackwood dă pe brazdă casa Bracken.
Castelul trebuie pregătit pentru o oaste însemnată.
Păreți sigur de asta.
Toți oamenii pot fi conduși, ser Simon. Până și cei din Ținuturile Riverane.
Trebuie doar să le arăți pe cine se cuvine să urmeze.
Cum merg treburile aici?
Scoatem apă pentru bucătării și pornim lucrul în fierării.
- Prea bine. - Este doar începutul.
Acoperișul trebuie reparat de pe vremea lui Aenys,
la fel și cămările și...
Și Turnul Plângerii.
Coridoarele sunt aproape de netrecut, din pricina liliecilor și a...
A rahatului lor.
Mă încumet să spun că sunt fierari și armurieri lângă Nutten și Riverbend.
Trimite după ei și adună țăranii de la Antlers la Inima Avântată.
Cere-le vânătorilor lor să ne aducă lemn și carne.
Mai e, firește, problema plății.
După...
După tragedia abătută asupra tatălui său,
Larys a mutat averea familiei sale la Debarcaderul Regelui.
V-a mai rămas aur în cufere?
Îndeajuns cât să ținem cei câțiva oameni îndestulați și feriți de frig.
Pe cât posibil.
Mă gândeam că Alteța Sa, în calitate de trimis al reginei,
ar putea primi de la ea aurul de care avem nevoie,
- ...dacă i-ați trimite vorbă. - Nu.
Eu sunt stăpân la Harrenhal. Voi asigura singur cele necesare.
În picioare!
Prea bine, Alteță.
Ar trebui să-mi spui „regele meu”.
Dar sunteți prințul.
Cum s-ar numi soțul reginei?
- Rege... - Poftim.
...consort.
Ultima parte pare de prisos, nu crezi?
Armura era din oțel valyrian.
Dar Alteța Sa a suferit arsuri cumplite pe o bună parte din corp.
Are multe oase frânte. Mă tem că are răni și pe dinăuntru.
Răni ce rămân de nevăzut.
Îți suntem recunoscători, Mare Maester.
- S-a trezit? - Nu.
Trebuie să mărturisesc, nu știu dacă se va mai trezi vreodată.
Mi-am folosit meșteșugul cât de mult s-a putut.
Soarta regelui se află acum în mâinile zeilor.
Un rege nu poate cârmi în somn. Tărâmul îi va fi sesizat deja lipsa.
Să audă de faptele lui mărețe de la Refugiul Corbului.
Dar acum trebuie să numim un regent în locul său până se reface.
Sau nu își mai revine.
O strategie înțeleaptă, Alteță.
Regența va încredința supușii de stabilitatea Coroanei.
V-ați gândit la cineva anume, Alteță?
Eu însămi am fost regentă pentru Viserys.
Sunt gata să fiu din nou.
V-ați îndeplinit rolul admirabil pe timp de pace, Alteță.
Dar împrejurările s-au schimbat.
Și eu, care uitasem...
Regele nu duce lipsă de urmași.
Alegerea firească este succesorul său direct, prințul Aemond.
De acord.
Aemond este tânăr.
Iar lipsa sa de cumpătare ne-a costat deja scump.
Experiența reprezintă calea cea mai bună către siguranță.
Regina Alicent a îndeplinit cu dibăcie îndatoririle regatului
când sănătatea soțului s-a șubrezit.
Da, experiența este de mare preț, dar regina-mamă e femeie.
Știu să conduc și fac parte din acest consiliu.
Aemond e un bun călăreț de dragoni, valoros pe câmpul de luptă.
Dar la această masă e nevoie de experiența mea.
Nu voiam să vă jignim, Alteță, dar acum trebuie să ne arătăm forța.
Lord Larys?
Sunt de acord. Prințul Aemond trebuie să conducă.
Ce am transmite, drept răspuns la încoronarea Rhaenyrei,
numind la rândul nostru o regină?
Dar...
Dar Mâna vorbește cu glasul regelui. Ce spui, ser Criston?
Aemond este următorul la tron.
El trebuie să conducă.
Atunci am stabilit.
Ce poziție avem în Ținuturile Riverane?
Flamurile casei Tully sunt în dezordine, Alteță.
Pentru moment, prințul Daemon are șanse slabe să adune o oaste.
Am face bine să-i trimitem vorbă tânărului Oscar Tully.
Va moșteni mantia bunicului său dintr-o clipă în alta.
Spune-mi, lord Strong, cum să mă încred într-un sfetnic
care îngăduie ca nestemata riverană să fie prădată de dușman?
Fratele tău să se vadă cu Daemon.
Să meargă degrabă
și să-i supună cât flamurile le sunt în dezordine.
Îl voi îmbărbăta pe lordul Jason.
- Altceva? - Ar fi bine să ne întoarcem privirea
către oamenii de rând din Debarcader.
Sunt sătui de blocada Șarpelui Mării.
La fel ca noi toți.
Mulți fug din cetate și-și împrăștie spaima și neliniștea.
Atunci să fie zăvorâte porțile.
Nimeni nu iese și nu intră fără acordul nostru. Negustorii, alții...
Vedeți-vă de treburi.
Ne vom reîntâlni în zori.
Și dați-i jos pe afurisiții de prinzători de șobolani.
Cetatea nu mai e sigură.
Nu sunt de-ale gurii.
Vecinii fură unul de la celălalt. Trebuie să plecăm.
Și unde-ai vrea să mergem? La miazănoapte, poate? La miazăzi?
Orice drum ne-ar putea duce în gura dragonilor.
Ca acela plimbat pe străzi?
Crezi că Rhaenyra nu va cere socoteală pentru așa o jignire?
Ar trebui să pornim spre Tumbleton. Fratele meu ne va putea găzdui.
Vrei să ajung cerșetor?
Nu suntem deja cerșetori?
Ai fost plătit pentru ce te-au silit să construiești?
- Regele mi-a făgăduit plata. - Regele a mințit.
Nu ai decât să stai și să aștepți să-și țină făgăduielile deșarte, bărbate.
Cu ele vei putea hrăni gurile fantomelor.
Mă gândeam eu că ești aici și execuți cu credință ordinele prințului regent.
Aemond e următorul la tron. Așa e rânduiala.
Știi bine ce e. Ce a ajuns, nu știu nici eu cum.
Loialitatea ți-a ofilit sau înflorește doar noaptea
și dispare în zori ca o molie?
- Ce am văzut la Refugiul Corbului... - Ce? Ce ai văzut?
Li s-a topit armura.
Erau oameni care mergeau, cuprinși de flăcări.
Am lăsat războiul în seama dragonilor.
E nevoie de un călăreț de dragoni.
Și cu dreptatea cum rămâne?
Cu cumpătarea? Sau forța ne e de acum singurul zeu?
Deci mă dai deoparte.
Nu te-am cruțat?
Ceea ce trebuie să facem acum e... înfiorător.
Vei prelua tu frâiele?
- Asta ești, Alicent? - Nu am cerut să fiu cruțată.
Și nu ți-am îngăduit să-mi rostești numele.
Nu vă apropiați!
Scoateți-l!
Să-l prindă cineva!
Nu vă apropiați! Nu! Țineți-vă bine!
Nu vă apropiați! Opriți-vă!
Înapoi!
Împrăștiați-vă! Împrăștierea!
La porunca lui Aemond Targaryen, Prinț Regent și Protector al Domeniului!
- Aemond? - Regele, vrea să zică?
- Nu știu. - Nu ne puteți ține aici!
Întoarceți-vă la casele voastre!
Vrem carne!
Carne!
Lordul Grover Tully nu i-a jurat credință Rhaenyrei.
Riști moartea ridicându-te împotriva suzeranului,
după cum bine știe prințul.
Și împotriva reginei?
Jason Lannister se îndreaptă spre apus.
Trebuie oprit înainte să ajungă la Riverrun.
Asta presupune o trecere.
Și dacă oastea lui Stark e prea înceată? Vântul se întețește.
Iarna se apropie cu pași repezi.
Nu șovăim pentru că nu o acceptăm pe Rhaenyra ca regină
și nici din pricina frământărilor lordului Tully, împiedicatul.
De Vhagar ne este nouă teamă.
Vă temeți de un dragon aflat departe, când al meu e la zidurile voastre?
- Ne oferiți protecție? - Da.
Și eu, și unchiul meu.
Și Daemon a consimțit negreșit, nu-i așa?
Va urma porunca reginei sale.
E o oarecare alinare, deși îmi dau seama
că dragonii nu pot fi în două locuri simultan.
Sau trei.
Ce vreți?
Larys Strong a rămas fără castel.
Regina are de gând să numească acolo alt lord?
Vreți Harrenhalul.
Pentru asta, mama va vrea mai mult decât trecătoarea voastră.
Ce își dorește Alteța Sa?
Capete plecate.
Nu! Nu! Nu!
Sus!
Te-ai născut să mânuiești sabia, dar nu și toporul.
Alții ar sta cu mâinile-n sân
și și-ar aștepta drepturile pe tavă.
- Nu și eu. - Crăpatul lemnelor de foc,
asta te-a adus aici?
Să nu se spună că Daemon Targaryen nu și-a murdărit mâinile în război.
Dă-mi-le să văd.
Stai jos!
Așază-te!
Aud lucruri ciudate de pe tărâmul Bracken, din Stone Hedge, Lambswold și Mory.
Așadar, sunt vești?
Vești?
Nu.
Doar ce-mi aduce la urechi vântul.
Țipete de durere.
Copii smulși de lângă mame, bărbați care se întorc acasă
și-și găsesc ușile neferecate, după ce soțiile le-au fost răpite.
Războiul e un lucru cumplit.
Ăsta nu e război.
Sunt nelegiuiri împotriva nevinovaților, pe care orice om corect le-ar respinge.
Doar nu m-ai luat drept un om corect.
Neamul Bracken a avut ocazia să facă tot ce i-am cerut.
Poate că-și vor cântări mai bine decizia
dacă va fi în joc viața copiilor lor.
Asta e oastea pe care vrei să o aduni?
Bărbați care te urăsc și care te slujesc cu de-a sila?
Odată ce mă vor sluji, îi voi trata cinstit.
Voi da un exemplu pe care să-l urmeze și celelalte Ținuturi Riverane.
Și, încă o dată, de dragul puterii,
trebuie să sufere femeile și neputincioșii.
Neghiobul de Aegon nu va supraviețui.
Regatul va suferi cu Aemond cel Chior la cârmă.
Roagă-te să nu-l întâlnești.
Te va răpune cât ai clipi.
Auzisem asta și despre tine. Dar nu te voi mai contrazice.
Neîndoielnic tacticile îți sunt aprobate de regină.
Ea nu poate birui, Alys.
Chiar dacă mi-aș dori și eu asta.
Cei ce o sprijină nu o vor la cârmă.
Își doresc un bărbat puternic.
Cine e mai potrivit, neamul de uneltitori Hightower
sau primul urmaș adevărat al lui Viserys?
Când voi cuceri Debarcaderul Regelui, Rhaenyra e binevenită acolo
și îmi poate sta alături.
Să fim rege și regină și să domnim împreună.
Și dacă vei pierde?
Atunci voi fi mort, iar asta nu va mai fi problema mea.
E păcat că nu ți-ai cunoscut mama, nu crezi?
Un mesaj, Alteță.
Noutăți de la Stone Hedge.
Neamul Blackwood i-a înfrânt pe Brackeni,
iar lordul Amos și-a înălțat flamura pentru Alteța Sa.
Casa Bracken vă aparține.
Cheamă-l aici pe ser Willem, să-l felicit.
Casa Blackwood va fi sărbătorită la castel.
Te-am căutat la Valul Înalt. M-am mirat să aflu că ești aici.
Castelul meu e un mormânt.
Pustiu. Bântuit.
Regret că nu l-am văzut în anii săi de glorie.
Îmi închipui că Sala celor nouă era înțesată de lorzi și regi,
nerăbdători să discute cu legendarul Stăpân al Valurilor.
Averile pe care le-ai adus din Yi Ti și Asshai stârneau invidie și admirație.
Mă întreb dacă știau că totul era pentru ea.
Regina Rhaenyra vrea să te numească Mână.
Mână?
Nici măcar moartea soției mele nu o mulțumește.
Nu a cerut destule casei mele?
Arată cât de mult te prețuiește.
Sau crede că funcția îmi va acoperi pierderea?
Fă pace cu Debarcaderul Regelui atunci! O vor accepta bucuroși.
Mai curând mă pierd pe mare spre apus.
Ai mai făcut asta și ai plătit scump. La fel și cei dragi ție.
Rhaenys nu a fost doar soția ta.
Nu a fost un lucru care ți-a fost răpit.
A fost o prințesă Targaryen, Regina care nu a fost.
A zburat de bunăvoie la Refugiul Corbului, ca să-și apere neamul.
Și a pierit.
A pierit așa cum și-ar fi dorit.
Onorabil, în focul dragonului. Așa cum a ales și mama să piară.
Și așa cum îmi doresc să sfârșesc și eu.
Îmi jelesc bunica, m-a iubit.
Dar o port în continuare în suflet.
Voi avea grijă ca Rhaenyra să urce pe Tronul de Fier,
așa cum și-a dorit Rhaenys.
Așa cum ar fi trebuit să urce și ea.
Tu fă ce consideri de cuviință.
Nepoată!
Pe tine te-aș numi urmașa mea.
Sunt sânge și foc.
Driftmarkul trebuie moștenit de sare și mare.
Alteță...
Ai avut dreptate...
când ai spus că doar Daemon poate aduna o oaste.
Și pesemne că am greșit așteptând să se arate vrednic.
Vreau să mergi la Harrenhal.
Mă înlăturați din consiliu?
Ser Alfred...
Nu ascund că în ultima vreme mi-ai pus răbdarea la încercare.
Și că aș prefera un consiliu dornic să-și susțină regina,
dar... tu și casa ta mi-ați slujit cum se cuvine tatăl.
Și știu că nu vei accepta un Hightower pe tron.
Cât timp sunt în viață, nu, Alteță.
Nu putem înfrunta Debarcaderul Regelui fără Ținuturile Riverane.
Dar nu voi trimite un corb pe care Daemon să-l ignore.
Îți cer să...
discuți cu el.
Să afli ce e în mintea lui și care îi sunt intențiile.
Intențiile?
Dacă vrea să adune o oaste pentru mine sau pentru el însuși.
Nu ar îndrăzni.
Daemon duce lipsă de îndrăzneală?
Pornește degrabă. Voi trimite oameni să te ferească de primejdii.
Aveți să-i transmiteți ceva?
Spune-i că aș vrea să încheiem ultima discuție.
Alteță...
Alteță!
Ce e, ser Simon? Se servește budinca?
Au sosit lorzii riverani, Alteță.
- Solicită o întrevedere. - Acum?
- Cât o fi ora? - E ora lupului.
Cer să vorbiți numaidecât.
Văd că trebuie să încep cu o lecție de bune maniere.
Dacă nu, cu una de teamă cuvenită stăpânului vostru Targaryen.
Aveți vreun motiv pentru care vă permiteți să treziți un rege din somn?
Sau să încep să vă educ?
Casa Bracken a fost supusă de către Willem Blackwood.
Vestea e răsuflată.
Da, însă lucrurile s-au încâlcit.
Septele sfinte din ținuturile Bracken au fost prădate și pârjolite.
Și câmpurile și gospodăriile.
Animalele au fost furate, iar țăranii, trecuți prin sabie.
Au răpus femei și copii. Au săvârșit fapte barbare.
Să pedepsim casa Bracken pentru trădare e una. Dar aceste fapte...
Neamul Bracken a avut o șansă. Nu a ascultat glasul rațiunii.
Casa Blackwood a profitat de războiul pentru tron
ca să comită mârșăvii asupra vechilor rivali.
Am fost martor la disputele lor. O asemenea luptă e lipsită de onoare.
Onoare? Cum rămâne cu bunul-simț?
Aceste bestii au purtat cu mândrie flamura casei Targaryen.
Dragonul roșu pe fundal negru.
Pe aceste meleaguri se poartă un război cumplit.
Le-ai purtat de grijă fetelor noastre?
Ce să așteptăm de la un bărbat care a poruncit masacrarea
unui prunc în brațele mamei sale?
E o minciună și cer ca acela care a spus-o să fie adus dinaintea mea.
E vorba despre jumătate din regat, Alteță.
Ia aminte, intrusule.
Ținuturile Riverane sunt un tărâm străvechi,
urmărit îndeaproape de ochii zeilor vechi și noi.
Și, cu dragon sau fără,
nu ne vom înălța flamurile pentru un despot.
Nu sta în loc, fetițo!
Am o sarcină de la lady Mysaria.
Credeam că a murit.
Ar muri fără să-și încaseze datoria?
Trebuie să văd un vechi prieten.
Cei mai mulți vor să iasă acum.
Elinda?
A meritat prețul plătit?
Mami...
Prințul Jacaerys, Alteță.
Visenya.
A călărit-o prima pe Vhagar.
Și a mânuit prima Sora Întunecată.
Nădăjduiesc că nu o vei lua drept exemplu.
De ce nu?
Ei bine, s-a întâmplat demult.
Care e starea de spirit la Gemeni?
Lordul s-a împotrivit?
Cere Harrenhalul pentru casa Frey.
La capătul războiului.
Sunt mândră de tine, Jace. Ai fost de mare folos cauzei noastre.
Atunci de ce pari mânioasă?
Te-ai supărat că nu ești în toiul faptelor.
Pune-te în locul meu. Călăresc dragoni și se poartă un război pentru tronul meu.
Cu toate astea, trebuie să aștept aici, întotdeauna prevăzătoare,
și să-i trimit pe alții la luptă și moarte în numele meu.
Până și tu ți-ai îndeplinit rolul.
Tu ești regina, ceea ce ne leagă pe toți. Trebuie să fii ferită de pericol.
Iar tu ești fiul meu și nu ți-am îngăduit să pleci.
Nu-mi îngădui să fac nimic.
Dar cine a rămas? Rhaenys a murit, iar Baela nu poate duce singură povara.
Și când Aemond te va vâna?
Dragonul tău e tânăr. Vei zbura în fața lui Vhagar ca Luke?
Poate că Daemon ar...
Daemon nu e aici.
Iar în Debarcader conduce Aemond.
Aegon e mort?
Mort sau viu, nu a dat socoteală pentru Vhagar.
Aemond își va folosi curând avantajul. Și atunci?
Am făcut tot ce pot de aici. Am trimis mesaje, am apelat la alianțe.
Dar, dacă totul dă greș, eu va trebui să lupt.
Vhagar e mare, dar Syrax e mai iute.
Așa era și Meleys.
Meleys a luptat cu doi dragoni, iar unul e răpus.
Să lupt pentru dreptul meu sau să aștept să fim cu toții nimiciți?
Am nevoie de dragoni.
Nu ducem lipsă de dragoni.
Avem doi care o pot înfrunta pe Vhagar.
Se numesc Vermithor și Aripă de Argint.
Și dorm chiar sub noi.
Da. Dacă ar avea călăreți, aș fi de neoprit.
Aș ataca în forță, nu de nevoie.
O ai pe Rhaena.
Era să moară la ultima încercare.
Nu aș risca din nou.
Mai sunt cei din neamul nostru care nu au condus.
Care s-au căsătorit cu membri ai altor case nobile,
ai căror copii s-au născut cu alte nume.
Acum o generație sau mai bine. Au sângele subțire.
Și totuși...
Dragonii acceptă să fie călăriți doar de lorzi. Așa spun istoriile.
Istoriile valyriene. Scrise ca să ne acopere de glorie.
Sugerezi să urcăm un Mallister pe un dragon? Sau un Tarly?
Decât înfrângerea și moartea...
Negreșit există aici însemnări privind neamul nostru
și cei care s-au desprins din el.
Ar putea fi o sumedenie.
E un gând nebunesc.
Traducerea: Lucia-Elena Popovici